408 



end i nogle i større Mængde end i andre), f. Ex. i Fe- 

 bruar alle Trin fra nylagte Æg til svømmende Larver. 

 Han benægter ligeledes, at Skalskiftet indtræder til 

 nogen bestemt Aarstid; „bløde" Hummere ere næppe hyp- 

 pigere i den varme end i den kolde Tid. Dog indrømmer 

 han, at der er visse Maaneder, hvori de ere hyppige, og 

 andre, hvori de ere sjældne; de træffes vist nok paa mere 

 beskyttede Steder end ellers, men fanges dog ofte i Hum- 

 mergarnene , ikke alene efter at de have skudt Ham , men 

 ogsaa umiddelbart førend dette skal gaa for sig. En Hum- 

 merfisker i Portland angav i Februar 1874, at han havde 

 fundet ikke mindre end 400 „bløde" Hummere i sin sidste 

 Fangst, nogle Dage i Forvejen. W. anfører end videre et 

 Udsagn af en gammel Hummerfisker, som gik ud paa, at 

 da han en Gang stagede om i et Vandhul i Kærheden af 

 Kysten, blev hans Stang greben af en Hanhummer, der 

 bevogtede (fastholdt?) en blød Hunhnmmer, (Ogsaa anden- 

 steds kan man træffe den Angivelse, at Hannerne holde 

 sig i Nærheden af Hunnerne og ligesom bevogte dem under 

 Skalskiftet, hvilket kun er forstaaeligt under den Forud- 

 sætning, at en virkeh'g Parring fandt Sted; jfr. S. 393). De 

 „bløde" Hummere blive imidlertid ikke bragte til Torvs, men 

 kastede ud igjen eller anvendte som Madding, bl. a. i Hum- 

 mergarnene. Efter hvad W. angiver, vare „bløde" H. hyppige 

 i Januar og Februar, i Maj og Juni, og den halve Fangst 

 i Juli og August bestod af Dyr, der nylig havde skiftet. 

 At der paa den Tid, da Skalskiftet skal gaa for sig, ogsaa 

 hos Hummeren findes paa hver Side af Maven en hvid 

 kalkagtig Masse, der svarer til de saakaldte „Krebseøjne" 

 og forsvinder under Udviklingen af den nye Skal, bør lige- 

 ledes anføres , da det i det foregaaende er forudsat , at 

 Hummeren manglede denne Dannelse. 



Naar man erfarer, at der i Maine 1873 blev nedlagt 

 ikke mindre end 155000 Centner Hummer, er det forstaae- 

 ligt, at Hummerens Gjennem snits vægt nu kun er to Pund, 

 ! liedens den for var fire (der skal endog være fanget Hummere 

 paa 42 Pund!). I Massachusetts og Connecticut har man 

 søgt Beskyttelse ved at forbyde Fangst og Salg af Hummer 

 under 10|^ (10 i Conn.) Tommer fra Spidsen af Pandehornet 

 til Enden af Halen hele Aaret igjennem ; i Maine gjælder 

 dotte Forbud kun fra 1ste Novbr. til 1ste April; men fra 

 1ste August til 1ste November er alt Hummerfiskeri for- 

 budt; den øvrige Del af Aaret er det derimod helt frit og 

 misbruges da ogsaa af yderste Evne af de Huse, der drive 

 Hummernedlægningen. 



